Z A P I S N I K

6. sjednice Vijeća Gradske  četvrti Stenjevec
održane 18. prosinca 2017.

 Sjednica se održava u prostorijama PU Susedgrad, dvorana na 3. katu s početkom u 18,30 sati.  

Sjednicom predsjedava predsjednik VGČ Stenjevec Željko Jeger.

Konstatira se da je evidentiranjem članova utvrđeno je da je nazočno17 članova Vijeća.

NAZOČNI : Željko Jeger, Zdravko Barešić, Vladimir Andrić, Anita Bešić, Domagoj Duvančić, Dominko Filipović, Slaven Imre, Vlado Kovačević, Gordana Osman, Davor Stanković, Mojmir Šoić, Zoran Šplajt, Ana Tomić, Ivan Zelenić, Ana Borčić, Tomislav Palac, Stipe Čular

NENAZOČNI: Antonela Konjevod, Marko Milanović Litre

	    
OSTALI NAZOČNI: Petra Horvatić  - stranka Živi zid,  Kristina Starčević- voditeljica odsjeka Gradske četvrti Stenjevec, Jadranka Gobac - stručni referent 


Predsjednik Željko Jeger pozdravio je nazočne i konstatirao da je sjednici nazočno 17 članova.  Otvorio je raspravu o Zapisniku sa 5. sjednice. Nije bilo prijavljenih za raspravu. Predložio je glasovanje o verifikaciji Zapisnika.

Konstatira se da je jednoglasno sa 17 glasova „za“ verificiran Zapisnik sa 5. sjednice VGČ Stenjevec.

Predsjednik je predložio dnevni red. Otvorio je raspravu. 

Vladimir Andrić naveo je da će pod točkom Razno obrazložiti dokument koji je predao.

Ana Tomić navela je da će i ona pod točkom Razno obrazložiti svoj dokument. 

Predsjednik je naveo kako bi točku 3. Koja je na pozivu trebalo ispustiti s dnevnog reda jer bi detaljnije trebalo obraditi tu problematiku. Predložio je glasovanje o prijedlogu. 

Konstatira se da je jednoglasno sa 17 glasova „za“ usvojen slijedeći: 

DNEVNI RED:

1. Prijedlog zaključka o izmjeni Plana komunalnih aktivnosti Gradske četvrti Stenjevec u 2017.
2. Prijedlog zaključka o povećanju iznosa na poziciji 4221- uredska oprema i namještaj za Vijeće Gradske četvrti Stenjevec, u Proračunu Grada Zagreba za 2018.
3. Prijedlog zaključka o imenovanju članova Stožera civilne zaštite Gradske četvrti Stenjevec
4. Prijedlog zaključka o postavljanju trampolina na kč.br.5363/1 k.o.Vrapče, Trg Ivana Kukuljevića 1
5. Prijedlog zaključka o postavljanju luno-parka na kč.br.4220/1 k.o.Vrapče, Park hrvatskih dragovoljaca Domovinskog rata
6. Prijedlozi zaključaka- davanje mišljenja po članku 86. Statuta Grada Zagreba
7. Informacije, pitanja i prijedlozi 


Točka 1.

Predsjednik je dao riječ Zdravku Barešiću, voditelju Radnog tijela za obavljanje poslova iz područja komunalne infrastrukture kako bi obrazložio prijedlog akta.

Zdravko Barešić naveo je da  je potrebno usvojiti Izmjene Plana MKA za 2017. Jer su Zagrebačke ceste realizirale akciju za koju su rekli da neće stići, ali ipak jesu pa je potrebno osigurati sredstva za to. Na stavci izgradnje objekta MS Matija Gubec ostat će 1.100.000,00 kn neutrošenih sredstava koja će se prebaciti na interventna sredstva. 

Predsjednik je otvorio raspravu. 

U raspravi su sudjelovali Davor Stanković, Ana Tomić, Ana Borčić, Tomislav Palac, Vladimir Andrić, Zoran Šplajt. 

Nakon provedene rasprave predsjednik je predložio glasovanje o prijedlogu. 

Konstatira se da je većinom glasova i to sa 16 glasova „za“ 1 „suzdržanim“ usvojen Prijedlog zaključka o izmjeni Plana komunalnih aktivnosti Gradske četvrti Stenjevec u 2017.

Točka 2.

Prijedlog zaključka o povećanju iznosa na poziciji 4221- uredska oprema i namještaj za Vijeće Gradske četvrti Stenjevec, u Proračunu Grada Zagreba za 2018.

Predsjednik je naveo da je potrebno povećati iznos na poziciji 4221 kako bi se mogli nabaviti tableti ili laptopi za članove Vijeća gradske četvrti Stenjevec  i djelatnice GU za MS kako bi se izbjeglo korištenje hrpe papirnatih materijala za rad na sjednici. Otvorio je raspravu. Nije bilo prijavljenih za raspravu. Predložio je glasovanje o prijedlogu. 

Konstatira se da je većinom glasova i to sa 16 glasova „za“ i 1 „suzdržanim“ usvojen slijedeći: 

ZAKLJUČAK

1. Vijeće traži da se u Proračunu Grada Zagreba za 2018. pozicija u Rashodima za Gradsku četvrt Stenjevec:

· 4221 UREDSKA OPREMA I NAMJEŠTAJ ZA VIJEĆE
GRADSKE ČETVRTI STENJEVEC	
								osigura iznos 100.000,00kn 

1. Ovaj se zaključak dostavlja Gradskom uredu za mjesnu samoupravu.


Točka 3.

Prijedlog zaključka o imenovanju članova Stožera civilne zaštite Gradske četvrti Stenjevec

Predsjednik Željko Jeger  dao je riječ Vladimiru Andriću koji je već uključen u sastav Civilne zaštite kako bi detaljnije obrazložio prijedlog. 

Vladimir Andrić ukratko je upoznao nazočne s načinom funkcioniranja i organizacijom Civilne zaštite u Gradu Zagrebu. Naveo je da je na vježbe Civilne zaštite uvijek bio velik odaziv s područja GČ Stenjevec i smatra da se na tome i dalje treba raditi. 

Predsjednik Željko Jeger naveo je da Civilnu zaštitu treba shvatiti ozbiljno i za to treba utrošiti vrijeme jer se nikad ne zna što se može dogoditi pa će biti potrebno angažirati pripadnike Civilne zaštite. 

Zoran Šplajt je naveo da muške osobe koji su vojni obveznici trebaju dobiti suglasnost vojnog odsjeka kako bi se uključili u Civilnu zaštitu. 

Nakon provedene rasprave predsjednik je stavio  prijedlog na glasovanje.

Konstatira se da je jednoglasno sa 17 glasova „za“ usvojen slijedeći:  

ZAKLJUČAK
	o imenovanju članova Stožera civilne zaštite Gradske četvrti Stenjevec

1. U Stožer civilne zaštite Gradske četvrti Stenjevec imeniju se:
· za načelnika: predsjednik Vijeća Gradske četvrti Stenjevec;
· za zamjenika načelnika: potpredsjednik Vijeća Gradske četvrti Stenjevec;
· za članove:
· Domagoj Duvančić, član Vijeća Gradske četvrti Stenjevec;
· Dominko Filipović; član Vijeća Gradske četvrti Stenjevec;
· Ana Borčić; članica Vijeća Gradske četvrti Stenjevec;
· Milan Silić, Vatrogasna zajednica Grada Zagreba
· Ivana Bokun, Gradsko društvo Crvenog križa Zagreb.
· 
Ovaj će zaključak biti objavljen u Službenom glasniku Grada Zagreba

Vladimir Andrić napušta sjednicu. Sjednici je nazočno 16 članova. 

Točka 4. 

Prijedlog zaključka o postavljanju trampolina na kč.br.5363/1 k.o.Vrapče, Trg Ivana Kukuljevića1

Predsjednik Željko Jeger naveo je da je zahtjev stigao iz Gradskog ureda. Iz zahtjeva je vidljivo da je stranka prikupila sve suglasnosti. Otvorio je raspravu. 

Tomislav Palac naveo je da je zahtjev podnesen za tri godine unaprijed, smatra da bi to trebalo biti na godišnjoj razini. 
 Nakon provedene rasprave predsjednik je stavio prijedlog na glasovanje.

Konstatira se da je većinom glasova i to s 15 „za“ i 1 „suzdržanim“ usvojen slijedeći:  

  					  Z A K LJ U Č A K 

Vijeće Gradske četvrti Stenjevec suglasno je  s zahtjevom gospodina Roberta Horvateka, Josipa Pupačića 6, za postavljanjem trampolina na javnu površinu, Trg Ivana Kukuljevića bb,  k.č.br. 5363/1 k.o. Vrapče, u periodu od 10.03.2018.-10.03.2021. godine, u radnom vremenu od 8:00-22:00 sata.

Točka 5. 

Prijedlog zaključka o postavljanju luno-parka na kč.br.4220/1 k.o.Vrapče, Park hrvatskih dragovoljaca Domovinskog rata

Predsjednik je otvorio raspravu. U raspravi su sudjelovali Tomislav Palac, Vlado Kovačević, Davor Stanković i Slaven Imre. 

Nakon provedene rasprave predsjednik je stavio prijedlog na glasovanje. 

Konstatira se da je jednoglasno sa 16 glasova „za“ usvojen slijedeći: 

   				    Z A K LJ U Č A K 

Vijeće Gradske četvrti Stenjevec  suglasno je s zahtjevom g. Ljubice Pilić Lončar iz Zagreba, Ozaljska 148, za postavljanjem  trampolina, tobogana, dječje igraone i malog ringišpila na javnoj zelenoj površini,  k.č.br. 4220/1 k.o. Vrapče, Park hrvatskih dragovoljaca Domovinskog rata,  zapadno od tržnice Špansko, od 20.04.2018. do 06.05.2018.


Točka 6. 

Prijedlozi zaključaka- davanje mišljenja po članku 86. Statuta Grada Zagreba

6.1. 

Konstatira se da je većinom glasova i to s 9 glasova „za“ i 7 glasova „protiv“ usvojen slijedeći:

    					   Z A K LJ U Č A K 

Vijeće Gradske četvrti Stenjevec suglasno je s Prijedlogom odluke o izmjenama i dopunama Proračuna Grada Zagreba za  2017. te prijedlozi izmjena i dopuna programa javnih potreba po djelatnostima.

6.2.

Konstatira se da je jednoglasno sa 16 glasova „za“ usvojen slijedeći:

				       Z A K LJ U Č A K 

Vijeće Gradske četvrti Stenjevec suglasno je s Prijedlogom odluke o grobljima.

6.3.

Konstatira se da je većinom glasova i to s 9 glasova „za“ i 7 glasova „protiv“ usvojen slijedeći:




				       Z A K LJ U Č A K 

Vijeće Gradske četvrti Stenjevec suglasno je s Prijedlogom odluke o određivanju poslova održavanja objekata i uređaja komunalne infrastrukture koji se odnose na odvodnju atmosferskih voda.

6.4.

Konstatira se da je većinom glasova i to s 12 glasova „za“ , 2 glasova „protiv“  i 2 „suzdržana usvojen slijedeći:

     				   Z A K LJ U Č A K 

Vijeće Gradske četvrti Stenjevec suglasno je s Prijedlogom programa organizacije manifestacija od gospodarskog interesa za Grad Zagreb za 2018.

6.5.
Konstatira se da je jednoglasno sa 16 glasova „za“ usvojen slijedeći:

		       			Z A K LJ U Č A K 

Vijeće Gradske četvrti Stenjevec suglasno je s Prijedlogom strategije razvoja Urbane aglomeracije Zagreb za razdoblje do 2020. godine. 

6.6.
Konstatira se da je jednoglasno sa 16 glasova „za“ usvojen slijedeći:

      					 Z A K LJ U Č A K 

Vijeće Gradske četvrti Stenjevec nije suglasno s Prijedlogom zaključka o davanju prethodne suglasnosti trgovačkom društvu Zagrebački holding d.o.o. za statusnu promjenu podjele s osnivanjem trgovačkih društava s ograničenom odgovornošću.

6.7.
Konstatira se da je jednoglasno sa 16 glasova „za“ usvojen slijedeći:

Z A K LJ U Č A K 

Vijeće Gradske četvrti Stenjevec suglasno je s Prijedlogom zaključka o sklapanju Sporazuma o financiranju održavanja ceste Gornja Bistra – Crveni spust za 2018.

6.8.
Konstatira se da je jednoglasno sa 16 glasova „za“ usvojen slijedeći:

Z A K LJ U Č A K 

Vijeće Gradske četvrti Stenjevec nije suglasno s Prijedlogom zaključka o davanju prethodne suglasnosti trgovačkom društvu Zagrebački holding d.o.o. za statusnu promjenu podjele s osnivanjem trgovačkih društava s ograničenom odgovornošću.

Točka 7. 

Informacije, pitanja i prijedlozi 

Predsjednik Željko Jeger pročitao je prijedlog člana vijeća Vladimira Andrića koji je u pismenom obliku podijeljen svim članovima vijeća, a u kojem se traži da se u Planu komunalnih aktivnosti uvrsti prijedlog Stranke HSLS o razvrstavanju komunalnog otpada. Otvorio je raspravu. 

Zoran Šplajt naveo je da je Grad Zagreb dobio zadatak da riješi razvrstavanje otpada pa smatra da to ne treba financirati iz sredstava VGČ. 

Predsjednik Željko Jeger predložio je da se prijedlog proslijedi VMO-ima. Pročitao je zahtjev OŠ „Ante Kovačić“ za pomoć u nabavi ormarića za učenike. Naveo je da nije u redu da su tražili novac od roditelja jer se to tako ne smije raditi. Prvo su se trebali obratiti Gradu, Gradskom uredu za obrazovanje i Vijeću Gradske četvrti, a ne sakupljati novac od roditelja.

Ivan  Zelenić naveo je da je veliki pritisak na škole od strane roditelja za postavljanjem ormarića. Naveo je da je gotovo siguran da je škola tražila ormariće od GU za obrazovanje ali su se oni oglušili na taj zahtjev. 

Dominko Filipović naveo je da nije u redu da se od roditelja traži novac, to je nešto što se ne smije događati. Uvjeren je da Grad hoće pomoći za takve stvari. 

Zoran Šplajt naveo je da škola ima svoj školski odbor i zanima ga da li je ta tema bila na dnevnom redu u školskom odboru, ako nije, onda je to sve što se radi nezakonito. 

Predsjednik Željko Jeger naveo je da se Vijeće dogovorilo da maksimalno pomogne školama i vrtićima te će u skladu s tim rješavati i ovaj problem.

Ivan Zelenić naveo je da smatra da Vijeće ne bi trebalo uređivati škole i vrtiće, to bi trebao raditi Gradski ured za obrazovanje. 

Ana Tomić navela je da je zahtjev za snimanjem poslan iz stranke Živi zid. S obzirom da članovi VGČ Stenjevec većinom nisu skloni tome da se sjednica snima navela je da sjednicu snimaju u cijelom gradu gdje god Živi zid ima člana. Predložila je da dovede neovisnu osobu kako bi snimala sjednicu.

Zoran Šplajt naveo je da mu se čini da je Živi zid krivo protumačio odgovor od Grada u vezi snimanja. U odgovoru piše da sjednicu može snimati samo ovlaštena osoba. 

Predsjednik Željko Jeger naveo je da u Gradu Zagrebu nitko ne želi da se snima sjednica. Grad se o tome nije očitovao, a i kad se očituje dobar dio odluke prebacit će na VGČ. Navodi da privatna osoba ne može snimati sjednicu. Vijeće je donijelo Zaključak da se sjednica ne može snimati od strane privatne osobe i naveo je da više neće dopustiti snimanje sjednice. 

Zoran Šplajt predložio je da se pozove neka neovisna televizija  da snima sjednicu ukoliko za to postoji interes.

Davor Stanković zatražio je da se pošalje požurnica radi odgovora na viječničko pitanje u vezi nesigurnih  prelazaka pruge od strane pješaka u Vrapču. 

				Završeno u 21,00.


Napomena: sjednica je fonografski snimana 

Zapisničar:
Jadranka Gobac


Predsjednik
Vijeća Gradske četvrti Stenjevec
Željko Jeger

